CELEX: 32005R0266
Language: hr
Date: 2005-02-17
Title: Uredba Komisije (EZ) br. 266/2005 od 17. veljače 2005. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               225
            
         32005R0266
   
               L 047/3
            
            
               SLUŽBENI LIST EUROPSKE UNIJE
            
            
               17.02.2005.
            
         
      UREDBA KOMISIJE (EZ) br. 266/2005
   od 17. veljače 2005.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice‚ s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da, u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi su u skladu s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi temeljem članka 12. stavka 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. veljače 2005.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom Komisije (EZ) br. 1989/2004 (SL L 344, 20.11.2004., str. 5.).
   
      (2)  SL L 302, 19.10.1992., str. 1. Uredba kako je zadnje izmijenjena Aktom o pristupanju iz 2003.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Obuća koja prekriva prste i jastučić stopala, ostavljajući petu i više od polovine stopala izloženim, s kožnatom gornjom stranom, iznutra obloženom tekstilnim materijalom i vanjskim potplatom od kože, s unutarnjom stranom potplata duljine manje od 24 cm. Pričvršćuje se za nogu pomoću dvije elastične trake koje idu oko pete.
               (Cipele za ritmičku gimnastiku)
               (Vidjeti fotografije br. 633. A i br. 633. B) (1).
            
            
               6403 59 91
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature, napomenom 3.(b) poglavlju 64. i tekstom oznaka KN 6403, 6403 59 i 6403 59 91.
               U primjeni Općeg pravila 1. za tumačenje kombinirane nomenklature, izraz „vanjski potplat” kako se, inter alia, koristi u tarifnom broju 6403, odnosi se na dio obuće koji je, kada se koristi, u dodiru s tlom. Vidjeti također Napomenu s objašnjenjem Harmoniziranog sustava poglavlju 64, Općenito, (C).
               Budući da u ritmičkoj gimnastici samo jastučić stopala smije dodirivati tlo, odgovarajući dio obuće je jedini dio koji je u kontaktu s tlom kad je u upotrebi i može se stoga smatrati za „vanjski potplat” kako se navodi u poglavlju 64. Štoviše, objektivne značajke (tj. izrez i materijal) proizvoda podrazumijevaju da se on ne može koristiti ni u jednu drugu svrhu, osim kao obuća za ritmičku gimnastiku.
            
         
      
   
      
   
      (1)  Fotografije su isključivo ilustrativne prirode.